iraklixyz/georgian-wikipedia-cleaned huggingface dataset:
ვინსენტ პრაისი

ვინსენტ ლეონარდ პრაისი უმცროსი (; დ. 27 მაისი, 1911 — გ. 25 ოქტომბერი, 1993) — ამერიკელი კინოსა და თეატრის მსახიობი, რომელიც განთქმული იყო გამორჩეული ხმის ტემბრით და საშინელებათა ფილმებში მონაწილეობით. მისი კარიერა მოიცავდა სხვა ჟანრებსაც: ნუარი, დრამა, მისტიკა, თრილერი და კომედია. მონაწილეობა აქვს მიღებული ასზე მეტ ფილმში, რომელთა შორისაც ყველაზე ცნობილია „ცვილის ფიგურების სახლი“, „აშერთა ოჯახის დაქცევა“, „მთხრებლი და ქანქარა“, „ყორანი“, „წითელი სიკვდილის ნიღაბი“ და „საშინელი ექიმი ფაიბსი“.

დაიბადა სენტ-ლუისში 1911 წლის 27 მაისს. მამა, ვინსენტ ლეონარდ პრაისი უფროსი იყო საკონდიტრო საწარმოს უფროსი, ხოლო დედა, მარგარეტ კობი (1874 – 1946) სკოლის დირექტორი. ვინსენტი სკოლის დამთავრების შემდეგ სწავლობდა იელის უნივერსიტეტში. მისი სამსახიობო დებიუტი შედგა 1938 წელს. ჰოლივუდის დიდების ხეივანში პრაისს ორგზის გაუხსნეს ვარსკვლავი.

ფილმოგრაფია
რესურსები ინტენრეტში

ვინსენტ პრაისის გალერეა
ვინსენტ პრაისის სტატიების კატალოგი
ვინსენტ პრაისი -ში
უკანასკნელი ადამიანი დედამიწაზე

„უკანასკნელი ადამიანი დედამიწაზე“ შეიძლება აღნიშნავდეს:

„უკანასკნელი ადამიანი დედამიწაზე (1924 წლის ფილმი) — უხმო კომედიური ფილმი
„უკანასკნელი ადამიანი დედამიწაზე (1964 წლის ფილმი) — იტალიური-ამერიკული სამეცნიერო ფანტასტიკური ფილმი
„უკანასკნელი ადამიანი დედამიწაზე (2011 წლის ფილმი) — იტალიური სამეცნიერო ფანტასტიკური ფილმი
„უკანასკნელი ადამიანი დედამიწაზე (ტელესერიალი) — 2015 წლის ამერიკული სატელევიზიო სერიალი
განტა

განტა — ქალაქი ჩრდილოეთ ლიბერიაში, ნიმბის საგრაფოში, მონროვიიდან 201 მილის დაშორებით. მდებარეობს გვინეის სამხრეთ საზღვართან ახლოს. იგი მოსახლეობის რაოდენობით მეორე ქალაქია ლიბერიაში, 2008 წლის მონაცემებით მისი მოსახლეობა 41 106 კაცს შეადგენს. მოსიარულე ბაზრის ქალაქია. ცნობილია მისი თეთრი მეჩეთი, რომელიც მოჩუქურთმებულია მინარეთებზე ამიკვეთილი ვარსკვლავებით.
მე ვარ ლეგენდა (ფილმი)

მე ვარ ლეგენდა — 2007 წლის ამერიკული პოსტაპოკალიპტური სამეცნიერო ფანტასტიკური ფილმი, დაფუძნებული რიჩარდ მეთისონის ამავე სახელწოდების რომანზე. ფილმის რეჟისორია ფრენსის ლოურენსი, მუსიკა ეკუთვნის ჯეიმზ ნიუტონ ჰოვარდს, მთავარ როლს ასრულებს უილ სმითი, რომელიც ასახიერებს ამერიკის არმიის ვირუსოლოგ რობერტ ნევილს. ეს არის რიჩარდ მეთისონის რომანის რიგით მესამე ადაპტაცია „უკანასკნელი ადამიანი დედამიწაზე“ (1964) და „ადამიანი ომეგას“ (1971) შემდეგ.

სიუჟეტი მიმდინარეობს ნიუ-იორკში, სადაც მეცნიერებმა შექმნეს ვირუსი, რომელიც თავდაპირველად განკუთვნილი იყო სიმსივნის სამკურნალოდ, მაგრამ მოხდა ისე, რომ ვირუსმა გაანადგურა კაცობრიობის უმეტესი ნაწილი და აქცია ისინი საშინელ მონსტრებად, ხოლო ნევილი იქცა ნიუ-იორკის უკანასკნელ ადამიანად. ნევილი ვირუსისადმი იმუნურია და მუშაობს ვაქცინის შექმნაზე.

 .-მა ფილმზე მუშაობა დაიწყო 1994 წელს. პროექტში ჩართულები იყვნენ სხვადასხვა რეჟისორები და მსახიობები. მთავარი როლის შემსრულებლად მოიაზრებოდნენ ტომ კრუზი, მაიკლ დუგლასი და მელ გიბსონი. თუმცა წარმოება გადაიდო ფინანსური პრობლემების გამო. წარმოება განახლდა 2006 წელს ნიუ-იორკში.

ფილმის გამოსვლა დადეგმილი იყო 2007 წლის 21 ნოემბერს, მაგრამ პრემიერა შედგა ცოტა მოგვიანებით, 2007 წლის 14 დეკემბერს აშშ-სა და კანადაში, ამავე წლის 26 დეკემბერს - დიდ ბირიტანეთში. პროექტს წილად ჰხვდა დადებითი შეფასებები კრიტიკოსებისგან და გადაეცა რამდენიმე პრესტიჟული ჯილდო კინოფილმების დაჯილდოების ცერემონიებზე, მათო შორის ვიზუალური ეფექტების საზოგადოების ხუთი ნომინაცია, სატურნის ჯილდო, და სხვა. საერთო განხილვების საიტ -ზე ფლობს 70%, ხოლო -ზე - 65/100. ფილმს დიდი კომერციული წარმატება ჰხვდა წილად; ის იყო 2007 წლის მეშვიდე ყველაზე შემოსავლიანი ფილმი, რომლის შემოსავალმა აშშ-ში მიაღწია 256 მილიონ დოლარს, მსოფლიოში კი — 329 მილიონს. დღეის მონაცემით შემოსავალი 585.3 მილიონ დოლარს შეადგენს.
ინგლისის პრემიერლიგა 2014-2015

ინგლისის პრემიერლიგა 2014-15 — ინგლისის პრემიერლიგის 23-ე გათამაშება (1992 წლიდან). სეზონი დაიწყო 2014 წლის 16 აგვისტოს, ხოლო დასრულდა 2015 წლის 24 მაისს. ტურნირის გამარჯვებული გახდა ლონდონის „ჩელსი“, რომელმაც ტიტული მეოთხედ მოიგო. მეორე ადგილი დაიკავა მანჩესტერ სიტიმ, რომელიც ჩემპიონს რვა ქულით ჩამორჩა.

სეზონის დასრულების შემდეგ „ჩელსის“ მთავარი მწვრთნელი, ჟოზე მოურინიო წლის საუკეთესო მწვრთნელად დასახელდა. მან კარიერაში მესამედ მოიგო ინგლისის ჩემპიონატი, ამ შედეგით იგი ინგლისის პრემიერლიგის ისტორიაში მეორე ყველაზე ტიტულოვანი მწვრთნელი გახდა არსენ ვენგერთან ერთად.

სეზონის საუკეთესო მოთამაშის წოდება ედენ აზარს მიენიჭა, კურტ ზუმა კი სეზონის საუკეთესო ახალგაზრდა მოთამაშე გახდა.

ოსკარის გოლი „ქუინზ პარკ რეინჯერსის“ კარში სეზონის საუკეთესო გოლად დასახელდა.
ადამიანი ომეგა

ადამიანი ომეგა — 1971 წლის ამერიკული სამეცნიერო ფანტასტიკური ფილმი, რომლის რეჟისორია ბორის საგალი, ხოლო მთავარ როლს ასრულებს ჩარლტონ ჰესტონი. სცენარის ავტორები არიან ჯონ უილიამ კორინგტონი და ჯოის ჰუპერ კორინგტონი. ფილმი დაფუძნებულია ამერიკელი მწერლის, რიჩარდ მეთისონის 1954 წლის რომანზე „მე ვარ ლეგენდა“.

სიუჟეტი მიმდინარეობს ლოს-ანჯელესში, 1977 წელს, საბჭოთა კავშირსა და ჩინეთს შორის მომხდარი ბიოლოგიური ომიდან ორი წლის თავზე. ომის შედეგად დედამიწაზე გაჩნდა დაავადებები და მოსახლეობის უმეტესი ნაწილი განადგურდა. ქალაქის ერთადერთი გადარჩენილია აშშ-ის არმიის პოლკოვნიკი რობერტ ნევილი, რომელიც იმუნურია ვირუსისადმი და მუშაობს ვაქცინის შექმნაზე.

ფილმი შესამჩნევად განსხვავდება რომანისგან. მაგალითად, რომანში, კაცობრიობა განადგურდა ბაქტერიული ჭირისგან, რითაც იქცნენ ვამპირის მსგავს არსებებად, მაშინ როდესაც, ფილმში მოსახლეობის ჭირის მიზეზი ბიოლოგიური ომი გახდა, რითაც დარჩენილი ადამიანები იქცნენ ღამის ალბინოს მუტანტებად. დოქტორის ხარისხის მფლობელი სცენარისიტის, ჯოის კორინგტონის განცხადებით, ამგვარი ადაპტაცია უფრო შესაფერისია.

ფილმმა მიიღო შერეული შეფასებები კრიტიკოსებისგან. საერთო განხილვების საიტ -ზე ფლობს 59%. უარყოფითი შეფასება მისცა ნიუ-იორკ ტაიმზის რედაქტორმა ჰოვარდ ტომპსონმა, რომელმაც ფილმის კულმინაციას „ყალბი“ უწოდა. მაშინ როდესაც ჟურნალ „-ის პერსონალმა დაახასიათა როგორც „უაღრესად სიღრმისეული სამეცნიერო ფანტასტიკური დრამა“. „ადამიანი ომეგა“ არის რიჩარდ მეთისონის რომანის მეორე ადაპტაცია; პირველი იყო „უკანასკნელი ადამიანი დედამიწაზე“, რომელშიც მთავარ როლს ვინსენტ პრაისი ასრულებს. რომანის მესამე ადაპტაცია „მე ვარ ლეგენდა“ უილ სმითის მონაწილეობით გამოვიდა 2007 წელს.
ბორის საგალი

ბორის საგალი (დ. 18 ოქტომბერი, 1923, ეკატერინოსლავი, სსრკ — გ. 22 მაისი, 1981, ორეგონი, აშშ) — უკრაინული წარმოშობის ამერიკელი კინო და ტელერეჟისორი, საბჭოთა მსახიობის, დანილ საგალის ძმა და კეტი საგალის მამა.

ბიოგრაფია
დაიბადა ეკატერინოსლავში, უკრაინა. მშობლებმა საგალი ბავშვობაში წაიყვანეს აშშ-ში. სწავლობდა იელის დრამის სკოლაში. ბორისის ძმა, დანილი დარჩა რუსეთში და გახდა ცნობილი მსახიობი.

ბორისმა საყოველთაო აღიარება მოიპოვა ფილმში „ადამიანი ომეგა“. აგრეთვე მონაწილეობა მიიღო სატელევიზიო პროექტებში: „ბინდის ზონა“, „... “, „ალფრედ ჰიჩკოკი წარმოგიდგენთ“, „კოლუმბო“, „პიტერ განი“ და სხვები. ის ოთხგზის იქნა ნომინირებული ემის პრაიმ-ტაიმის პრემიაზე.

ბორის საგალი გარდაიცვალა 1981 წლის 22 მაისს, ტელესერიალ „მესამე მსოფლიო ომის“ გადაღებების დროს — ვერტმფრენიდან გადმოსვლისას, შემთხვევით მოჰყვა ვერტმფრენის უკანა პროპელერში.
ლუკრეცია დე’ მედიჩი

ლუკრეცია დე’ მედიჩი ( დ. 14 თებერვალი 1545 — გ. 21 აპრილი 1561) — მედიჩთა დინასტიის წარმომადგენელი. ტოსკანის ჰერცოგ კოზიმო -ის და მისი მეუღლის, ელეონორ ტოლედოელის ქალიშვილი. ფერარის, მოდენისა და რეჯიოს ჰერცოგინია 1559-1561 წლებში როგორც ალფონსო -ის მეუღლე.

ბიოგრაფია
ლუკრეცია მედიჩი დაიბადა 1545 წლის 14 თებერვალს ტოსკანის დედაქალაქ ფლორენციაში. იგი იყო ტოსკანის ჰერცოგ კოზიმო -ისა და მისი მეუღლის, ელეონორ ტოლედოელის ქალიშვილი. 1558 წლის 3 ივ￼ლისს ქალაქ ფერარაში მიათხოვეს მოდენის, ფერარისა და რეჯიოს ჰერცოგ ალფონსო დ’ ესტეს. 1560 წელს ალფონსო საფრანგეთში წავიდა საბრძოლველად, სადაც ლუკრეციაც წაიყვანა. 1561 წლის 21 აპრილს ლუკრეცია მედიჩი ტუბერკულოზით გარდაიცვალა, 16 წლის, უშვილოდ. მის შემდეგ ალფონსომ კიდევ ორი ცოლი შეირთო, თუმცა შვილი არც მათთან შეეძინა.
დეივიდ ჰეიმენი

დეივიდ ჯონათან ჰეიმენი (; დ. 26 ივლისი, 1961, ლონდონი) — ინგლისელი კინოპროდიუსერი, -ის დამაარსებელი.

დაიბადა 1961 წლის 26 ივლისს, ლონდონში. დეივიდის მამა, ჯონ ჰეიმენი იყო პროდისერი, ხოლო დედა, ნორმა ჰეიმენი - მსახიობი და ფილმების „სახიფათო კავშირები“ და „მისის ჰენდერსონი წარმოგიდგენთ“ პროდიუსერი. 1983 წელს დეივიდმა დაამთავრა ჰარვარდის უნივერსიტეტი. სამი წლის შემდეგ დაიწყო მუშაობა რეჟისორ დეივიდ ლინის ასისტენტად. იმავე წელს გახდა .-ის სამხატვრო ხელმძღვანელი, ხოლო 1980-იანების მიწურულს დაიკავა -ის ვიცე-პრეზიდენტის პოსტი.

1999 წელს მოიპოვა საავტორო უფლებები „ჰარი პოტერის“ ფილმების სერიის შექმნაზე. მან მონაწილეობა მიიღო რვავე ფილმის წარმოებაში და იქცა გადამღები ჯგუფის ერთ-ერთ წამყვან ფიგურად. ჰეიმენის ფილმოგრაფია მოიცავს ისეთ განთქმულ პროექტებს როგორებიცაა: „ჰარი პოტერის“ სერია, „მე ვარ ლეგენდა“, „ყოველთვის თქვი დიახ“, „გრავიტაცია“, „ჯადოსნური ცხოველები. სად ვიპოვოთ ისინი“ და სხვები. 2013 წელს ნომინირებული იქნა ოსკარზე და გადაეცა -ს ჯილდო.

ჰეიმენი ცხოვრობს ლონდონში. დაქორწინებულია და ჰყავს ერთი შვილი.
ატლანტიკის თასი

ატლანტიკის თასი (, , ) — საერთაშორისო ამხანაგური საფეხბურთო ტურნირი, რომელიც ოთხი ქვეყნის — არგენტინის, ბრაზილიის, ურუგვაისა და პარაგვაის ეროვნულ საფეხბურთო ნაკრებებს შორის იმართებოდა 1956–1976 წლებში.

სულ ჩატარდა ატლანტიკის თასის სამი გათამაშება — 1956, 1960 და 1976 წლებში. 1956 და 1960 წლების ტურნირის ფორმატი ითვალისწინებდა თითო შეხვედრას გუნდებს შორის, ხოლო 1976 წლის ტურნირის ფარგლებში გუნდები ორ-ორჯერ შეხვდნენ ერთმანეთს — სტუმრად და შინ.

1956 წელს გამართულ ატლანტიკის თასის პირველ გათამაშებაში სამი ქვეყნის — არგენტინის, ბრაზილიის და ურუგვაის ეროვნულმა გუნდებმა მიიღეს მონაწილეობა. ამის პარალელურად გაიმართა, ასევე, საკლუბო ტურნირი ამავე ქვეყნების თხუთმეტ საფეხბურთო კლუბს შორის (თითოეული ქვეყნიდან ხუთი გუნდი იყო წარმოდგენილი).

არგენტინიდან — ბოკა ხუნიორსი, ლანუსი, რასინგი, რივერ პლეიტი და სან-ლორენსო. ბრაზილიიდან — ამერიკა, კორინთიანსი, ფლუმინენსე, სანტოსი და სან-პაულუ. ურუგვაიდან — დანუბიო, დეფენსორი, ნასიონალი, პენიაროლი და მონტევიდეო უონდერერსი.

ატლანტიკის თასის 1956 წელს გამართულმა საკლუბო ტურნირმა, ისევე, როგორც სამხრეთ ამერიკის ჩემპიონთა თასის და რიკარდო ალდაოს თასის გათამაშებამ, საფუძველი დაუდო სამხრეთ ამერიკის ყველაზე პრესტიჟული საერთაშორისო საფეხბურთო ტურნირის — ლიბერტადორესის თასის გათამაშებას.

ეროვნულ გუნდებს შორის ატლანტიკის თასის სამივე (1956, 1960, 1976) გათამაშებაში ბრაზილიის ნაკრებმა გაიმარჯვა.

ატლანტიკის თასი 1956
----

----

----

----
ატლანტიკის თასი 1960
----

----

----

----

----

----

----

ატლანტიკის თასი 1976
} ზიკო
| = ესტადიო სენტენარიო, მონტევიდეო
| = 50 000
| = როკე სერულიო
----

----

----

----

----

----

----

----

----

----

----
ტურნირის საუკეთესო ბომბარდირები
ნილ მორიცი

ნილ მორიცი (; დ. 6 ივნისი, 1959, ლოს-ანჯელესი) — ამერიკელი კინოპროდიუსერი და კინოკომპანია -ის დამაარსებელი.

ბიოგრაფია და კარიერა
დაიბადა 1959 წლის 6 ივნისს ლოს-ანჯელესში, კალიფორნია. 1985 წლს დაამთავრა სამხრეთ კალიფორნიის უნივერსიტეტის კინემატოგრაფიის და ტელევიზიის სკოლა. ნილის კარიერა დაიწყო 1990-იანების დასაწყისში. მისი ფილმოგრაფია მოიცავს ისეთ პროექტებს როგორებიცაა „მე ვიცი რა ჩაიდინეთ შარშან ზაფხულში“, „ფორსაჟის“ სერია, „მე ვარ ლეგენდა და სხვები. აგრეთვე მონაწილეობა აქვს მიღებული ტელესერიალის, „ციხიდან გაქცევა“ შექმნაში. 2012 წლის მონაცემით, მისი ფილმების მთლიანმა შემოსავალმა 5 მილიარდი აშშ დოლარი შეადგინა.

მორიცი დაქორწინებულია და ჰყავს ორი შვილი
დეშ მიჰოკი

დეშიელ რეიმონდ (დეშ) მიჰოკი (; დ. 24 მაისი, 1974, ნიუ-იორკი) — ამერიკელი კინო და სატელევიზიო მსახიობი, რომელიც ყველაზე მეტად ცნობილია ტელესერიალში „რეი დონოვანი“ მონაწილეობით. მიჰოკს მონაწილეობა აქვს მიღებული ისეთ პროექტებში როგორებიცაა „რომეო + ჯულიატა“, „ზეგ“, „იდეალური შტორმი“, “წვრილი წითელი ხაზი“, „მე ვარ ლეგენდა“ და „იმედის სხივების კრებული“.

დაიბადა ნიუ-იორკში, მსახიოებების ანდრეა და რეიმონდ ტორნების ოჯახში. ბავშვობაში სწავლობდა ბრონქსის საშუალო სკოლაში, სადაც დაკავებული იყო ბეისბოლით.
ლიბერიის გეოგრაფია

ლიბერიის გეოგრაფია – ლიბერია დასავლეთ აფრიკაში მდებარე სუბსაჰარული ქვეყანაა. სამხრეთ-დასავლეთიდან ესაზღვრება ატლანტიკის ოკეანე, ჩრდილო-დასავლეთიდან სიერა-ლეონე, ჩრდილოეთიდან გვინეა ხოლო სამხრეთ-დასავლეთიდან კოტ-დ’ივუარი.

ლიბერიის ფართობი შეადგენს 110,000 კვ. კილომეტრს. საიდანაც 15.000 კვ. კილომეტრი წყალს წარმოადგენს.

ლიბერიის საზღვრის სრული სიგრძე წარმოადგენს 1,587 კილომეტრს.

ლიბერიის ტერიტორია ძირითადად მთიანი რელიეფისგან შედგება. ქვეყნის უმაღლეს წერტილს მთა ვუტევე წარმოადგენს, რომლის სიმაღლეც ზღვის დნიდან 1380 მეტრია.

ლიბერიაში მოიპოვება შემდეგი ბუნებრივი რესურსები: რკინის მადანი, ხე-ტყის მასალა, ალმასი, ოქრო და წლის რესურსი.

მიწის გამოყენება და სოფლის მეურნეობა
სამეურნეო მიწები:
4.04%
მუდმივი კულტურები:
1.62%
სხვა:
94.34% (2011)

სარწყავი მიწა
2003 წლის მონაცემებით ლიბერიის ტერიტორიის 21,000 კვ. კილომეტრი ირწყვება.

ბუნებრივი კატასტროფები
ყველაზე ხშირ კატასტროფას წარმოადგენს ჰარმატანი, რომელიც დეკემბერი-მარტის შუალედში საჰარიდან უბერავს.
უზუნგიოლი

უზუნგიოლი — ტბა თურქეთში, ტრაპიზონის პროვინციაში, ქალაქ ტრაპიზონიდან სამხრეთით 99 კმ-ში. მდებარეობს მაღალ მთებს შორის, ზღვის დონიდან 1090 მ სიმაღლეზე. ზედაპირის ფართობი 0,2 კმ², მაქსიმალური სიღრმე 15 მ. მეწყრული წარმოშობისაა. უზუნგიოლის წყლის დონე და ფართობი სეზონისა და წლის მიხედვით მერყეობს. ტბის წყალი მტკნარია. მის სანაპიროზე არის ამავე სახელწოდების სოფელი. პოპულარული ტურისტული ობიექტია. 2008 წელს თურქეთის მთავრობამ ტბის სანაპიროს გასწვრივ ააშენა ბეტონის ბარიერი, რაც აფერხებს ტბის ირგვლივ არსებული გზების დასველებას. ამას მოჰყვა ადგილობრივთა და ეკოლოგთა პროტესტი, რომელთა თქმით, უზუნგიოლი გიგანტურ ხელოვნურ აუზს დაემსგავსა, რასაც შესაძლოა გარემოს დეგრადაცია მოჰყვეს.
სატრანსფერო ფანჯარა

სატრანსფერო ფანჯარა — პერიოდი, როდესაც საფეხბურთო კლუბებს შეუძლიათ განახორციელონ ტრანსფერები, ანუ გაიფორმონ სხვა კლუბების მოთამაშეები.

ფიფა-ს რეგლამენტის მიხედვით, სატრანსფერო ფანჯრის ხანგრძლივობა ეროვნული ჩემპიონატის გუნდებისთვის ეროვნულ საფეხბურთო ფედერაციას შეუძლია განსაზღვროს, მაგრამ ასევე არსებობს გარკვეული შეზღუდვები: კალენდარული წლის განმავლობაში სატრანსფერო ფანჯარა მხოლოდ ორჯერ შეიძლება გაიხსნას, აქედან პირველი უნდა დაიწყოს საფეხბურთო სეზონის დამთავრების შემდეგ და არ შეიძლება გრძელდებოდეს 12 კვირაზე მეტ ხანს, ხოლო მეორე სატრანსფერო ფანჯარა უნდა გაიხსნას საფეხბურთო სეზონის შუაში და არ შეიძლება ოთხ კვირაზე უფრო დიდ ხანს მიმდინარეობდეს.

სატრანსფერო ფანჯარა ზღუდავს კლუბების მიერ ახალი ფეხბურთელების დარეგისტრირების პერიოდს, მოთამაშის გასხვისებისას კი არ არის აუცილებელი კლუბის ეროვნული ფედერაციის სატრანსფერო ფანჯარა ღია იყოს.

ისტორია
პირველი სატრანსფერო სისტემა გაჩნდა ინგლისში. 1885 წელს ინგლისის ფეხბურთის ასოციაციამ მიიღო დადგენილება, რომლის მიხედვითაც საფეხბურთო კლუბები ვალდებულები გახდნენ დაერეგისტრირებინათ თავიანთი მოთამაშეები ტურნირებზე მონაწილეობისთვის.

1990-იან წლებამდე მოქმედებდა ძველი წესები, რომლის თანახმადაც ნებისმიერ კლუბს შეეძლო დაებლოკა საკუთარი ფეხბურთელის ტრანსფერი, რომელსაც უმთავრდებოდა კონტრაქტი,რადგან თავისუფალი აგენტის სტატუსი რეალურად არ არსებობდა. ბელგიელმა ფეხბურთელმა, ჟან–მარკ ბოსმანმა გააპროტესტა ეს ფაქტი, რადგან თვითონ შეეჯახა ამ დაბრკოლებას ბელგიური „ლიეჟიდან“ ფრანგულ „დიუნკერში“ გადასვლისას. ბოსმანმა ევროპის სასამართლოში უჩივლა ბელგიურ გუნდს და მოიგო დავა, რადგან ევროკავშირის კანონმდებლობის მიხედვით ადამიანისთვის გადაადგილების უფლების შეზღუდვა კონტრაქტის დასრულების შემდეგ ან სამაგიეროდ კომპენსციის მოთხოვნა არაკანონიერია.

ბოსმანის საქმე გახდა თანამედროვე სატრანსფერო ფანჯრის წარმოქმნის ერთ-ერთი მთავარი მიზეზი. 2002 წლის სექტემბერში უეფა-მ მიიღო გადაწყვეტილება კონტინენტალური სატრანსფერო სისტემა შეექმნა. ფიფა-მ ასევე მიიღო დადაგენილებები, რომელბმაც განსაზღვრეს აკრძალვები.

სატრანსფერო ფანჯრის ხანგრძლივოდა ზოგიერთ ჩემპიონატში
ფეხბურთის ისტორიაში ყველაზე ძვირადღირებული ტრანსფერები
ტომას დე იბელინი

ტომას დე იბელინი, აგრეთვე ცნობილია, როგორც ტომას რამლელი (; დ. 1176 (?) — გ. 1188) — რამლისა და მირაბელის სენიორი იერუსალიმის სამეფოში.

იგი იყო ბალდუინ დე იბელინისა და რიშილდა ბეტსანელის ვაჟი. ბალდუინმა ეჭვქვეშ დააყენა 1187 წელს ტახტის მემკვიდრედ გი დე ლუზინიანის გამოცხადება. მან უარყო მისდამი მორჩილება და საკუთარი დომენი (რამლა და მირაბელი) მცირეწლოვან ვაჟს გადასცა. ცოტა ხნის შემდეგ იერუსალიმის სამეფოს ჯარები სალადინმა დაამარცხა ჰატინის ბრძოლაში, რამაც მთელ სამეფოს საფრთხე შეუქმნა. ტომასი ამ დროს ჯერ კიდევ არასრულწლოვანი იყო. იგი იმყოფებოდა ნაბლუსში, მისი ბიცოლის — მარია კომნენოსის მზრუნველობის ქვეშ, რომელმაც ტომასი უფრო კარგად გამაგრებულ იერუსალიმში გადაიყვანა, როდესაც სალადინმა დაიპყრო მიმდებარე ტერიტორიები, მათ შორის რამლა, მირაბელი და ნაბლუსი. სალადინთან მოლაპარაკების შედეგად, ტომასის ბიძამ — ბალიან დე იბელინმა დაითანხმა იგი, რომ მარია ტვიროსში წასულიყო ბავშვებთან, საკუთარ ამალასთან და საკუთრებებთან ერთად. სალადინმა მათ ესკორტირებაც გაუწია და უზრუნველყო მათი უსაფრთხო მოგზაურობა. მარიას ამალაში იმყოფებოდა ტომასიც, რომელმაც იერუსალიმის ალყიდან თავის დაღწევა მოახერხა.

ტომას დე იბელინი გარდაიცვალა 1188 წელს, ახალგაზრდა და დაუქორწინებელი.
სიუფჰანი

სიუფჰანი, აგრეთვე სიუფჰან-დაღი — ჩამქრალი სტრატოვულკანი აღმოსავლეთ თურქეთში, ბითლისის პროვინციაში, უშუალოდ ვანის ტბის ჩრდილოეთით. თურქეთში არსებულ ვულკანებს შორის სიმაღლით მეორე ადგილს იკავებს. სიმაღლე 4058 მ. მდებარეობს სომხეთის მთიანეთზე. ვეებერთელა გუმბათი აგებულია ანდეზიტური ლავებით, კრატერში ფირნი და მყინვარებია. მწვერვალი მთელი წლის განმავლობაში თოვლით არის დაფარული. ფერდობებზე გვხვდება მთის სტეპი. მეცნიერთა გაანგარიშებით, უკანასკნელი ამოფრქვევა მოხდა 100 ათასი წლის წინ (± 20 ათასი წელი). სიუფჰანი განლაგებულია არაბეთისა და ევრაზიის ტექტონიკური ფილების შეჯახების ზონაში, რომელიც განსაზღვრავს რეგიონის სეისმურ და ვულკანურ აქტივობას.
საფრანგეთის ფეხბურთის ფედერაცია

საფრანგეთის ფეხბურთის ფედერაცია — საფეხბურთო ორგანიზაცია, რომელიც აკონტროლებს ფეხბურთს საფრანგეთში, საფრანგეთის ზღვისიქითა ტერიტორიებზე და მონაკოში. დაარსდა 1919 წელს.

საფრანგეთის ფეხბურთის ფედერაციის ორგანიზებით ეწყობა ქვეყნის საფეხბურთო ჩემპიონატები (ლიგა 1, ლიგა 2, საფრანგეთის საფეხბურთო თასი, საფრანგეთის ლიგის თასი). იგი ასევე აკონტროლებს საფრანგეთის ეროვნულ ნაკრებს.

საფრანგეთის ფეხბურთის ფედერაციის ძირითადი ფუნქციები:

ფეხბურთის განვითარება, კონტროლი და მონიტორინგი საფრანგეთში და მის ზღვისიქითა ტერიტორიებზე.
მის ცალკეულ წევრებს შორის ურთიერთობების გაღრმავება.
ფრანგული ფეხბურთის მატერიალური და მორალური ინტერესების დაცვა.
ურთიერთობა ფიფა-სთან დაკავშირებულ უცხოურ საფეხბურთო ორგანიზაციებთან.
გერმანიის ფეხბურთის კავშირი

გერმანიის ფეხბურთის კავშირი — საფეხბურთო ორგანიზაცია, რომელიც აკონტროლებს ფეხბურთს გერმანიაში. წარმოადგენს გერმანიის საფეხბურთო კლუბების გაერთიანებას. დაარსდა 1900 წელს.

გერმანიის საფეხბურთო კავშირი არის უდიდესი ეროვნული საფეხბურთო კავშირი ევროპაში, მისი წევრია დაახლოებით 25 000 საფეხბურთო კლუბი. მისი პრეზიდენტი 2016 წლიდან არის რაინჰარდ გრინდელი.

გერმანიის საფეხბურთო კავშირის ორგანიზებით ეწყობა ქვეყნის ეროვნული ჩემპიონატები (პირველი ბუნდესლიგა, მეორე ბუნდესლიგა, მესამე ბუნდესლიგა და სხვა). ასევე იგი აკონტროლებს გერმანიის ეროვნულ ნაკრებს, რომელსაც მსოფლიო ჩემპიონატი ოთხჯერ აქვს მოგებული.
ეშივა დე იბელინი (კვიპროსი)

ეშივა დე იბელინი (; დ. 1160 — გ. 1196) — კვიპროსის სამეფოს დედოფალი. იგი იყო ბალდუინ დე იბელინისა (1133-1187) და რიშილდა ბეტსანელის ქალიშვილი. წარმოშობით იყო იბელინთა გავლენიანი საგვარეულოდან.

მან იქორწინა ამალრიკ (ამორი) კვიპროსელზე (1145–1205), რომელიც ამ დროს იერუსალიმის კონსტებლი იყო, ხოლო მოგვიანებით ჯერ კვიპროსის (1194-1205), შემდეგ კი იერუსალიმის მეფე (1197-1205) გახდა. მათი შვილები იყვნენ:
ბურგონი (ბურგუნდია) (1176/1180 — დაახლ. 1210)
გი (1197—1205)
ჟანი (1197—1205)
ჰუგო (დაახლ. 1194 — 1218)
ელოიზა (დაახლ. 1190 — დაახლ. 1218)
ალისა (1197—1205)
მარიამ ხუცურაული

მარიამ კონსტანტინეს ასული ხუცურაული (ფსევდონიმი სანათა; დ. 15 იანვარი, 1960) — ქართველი პოეტი, მწერალი და იურისტი.

ბიოგრაფია
დაიბადა თელავში, საქართველოში 1960 წლის 15 იანვარს.

1977 წელს დაამთავრა თელავის #3 საჯარო სკოლა, ხოლო 1982 წელს კი თბილისის სახელმწიფო უნივერსიტეტის (თსუ) იურიდიული ფაკულტეტი. მუშაობდა იურისტად სხვადასხვა საჯარო და კერძო დაწესებულებებში.

მისი ლექსები პირველად გამოქვეყნდა ჟურნალ „ლიტერატურლი პალიტრის“ 2009 წლის მეექვსე ნომერში და მას შემდეგ მისი ნაწარმოებები ხშირად იბეჭედება საქართველოს სხვადასხვა ლიტერატურულ ჟურნალ-გაზეთებში. გამოცემული აქვს შვიდი პოეტური და პროზაული კრებული.

მარიამ ხუცურაულმა 2011 წელს დააარსა პოეტ ქალთა ლიტერატული კონკურსი „ხვარამზეობა“ და მას შემდეგ არის მისი უცვლელი ორგანიზატორი. ცნობილი პოეტი ბესიკ ხარანაული ასე გამოეხმაურა მარიამ ხუცურაულის მიერ დაარსებულ „ხვარამზეობას“:

მარიამ ხუცურაულის ლექსებზე თეონა ქუმსიაშვილის მიერ დაწერილი სიმღერები: „ასკილი“ და „ფშაურ მოტივზე“ ინტერნეტ-ჰიტებად იქცა.

წიგნები
სანათას წიგნი, თბ., გამომცემლობა „საარი“, რედ. მიხო მოსულიშვილი, მხატვ. ლევან ხარანაული, 2009 — 978-99940-60-64-1
სანათა (სამწიგნედი: სანათას წიგნი (ლექსები) — 978-9941-9260-8-2, სანათას სახლი (ლექსები) — 978-9941-9260-9-9, სანათას სკივრი (ჩანაწერები) — 978-9941-9273-0-0, თბ., გამომცემლობა „საუნჯე“, რედ. მიხო მოსულიშვილი, მხატვ. ლევან ხარანაული, 2012
სანათაი ვარ (სამწიგნედი: ცეცხლისფრად მცინარი ყვავილი (ლექსები), წინათქმა ბესიკ ხარანაულის — 978-9941-469-01-5, ცისპირ მთიბავები (ჩანაწერები), წინათქმა მიხო მოსულიშვილის — 978-9941-469-00-8, ალმასთა სხივითა (ლექსების აუდიოჩანაწერები, კითხულობს ავტორი, სტუდია „არაგვიანი“) — თბილისი, გამომცემლობა „საუნჯე“, რედ. მიხო მოსულიშვილი, მხატვ. ანა ბიჩინაშვილი, 2016
მარილი გემოვნებით, თბ., გამომცემლობა „პალიტრა “, რედ. ირმა იანტბელიძე, დიზაინერი სალომე საბანაძე, 2020 — 978-9941-32-090-3
მარგალიტი ფითრის (70 ლექსი), რედაქტორი მიხო მოსულიშვილი, მხატვარი ანი ბიჩინაშვილი, გამომცემლობა „საარი“, თბილისი, 2022 - 978-9941-493-76-8

საბავშვო წიგნები:
კესანემ გაზაფხული მოიყვანა, თბ., გამომცემლობა „პალიტრა “, რედ. მაია ალუდაური, მხატვარი ნანიკო ბურდული, დიზაინერი სალომე საბანაძე, 2020 — 978-9941-32-413-0

გამოხმაურება
ცნობილი პოეტი ბესიკ ხარანაული წერს:

მწერალი მიხო მოსულიშვილი მარიამ ხუცურაულის ჩანახატების შესახებ:

.

პრემიები და ჯილდოები
საბა (ლიტერატურული პრემია) ნომინაციაში „წლის საუკეთესო ესეისტიკა და დოკუმენტური პროზა“, წიგნისათვის „მარილი გემოვნებით“ (პალიტრა ), 2021
ატლანტიკის თასი 1976

ატლანტიკის თასი 1976 — საერთაშორისო ამხანაგური საფეხბურთო ტურნირის — ატლანტიკის თასის რიგით მესამე და ბოლო გათამაშება, რომელიც ოთხი ქვეყნის — არგენტინის, ბრაზილიის, ურუგვაისა და პარაგვაის ეროვნულ საფეხბურთო ნაკრებებს შორის გაიმართა 1976 წლის 25 თებერვლიდან 9 ივნისის ჩათვლით.

ტურნირში გამარჯვება მესამედ მოიპოვა ბრაზილიის ნაკრებმა.

1956 და 1960 წლების ატლანტიკის თასის გათამაშების ფორმატისგან განსხვავებით, რომელიც ითვალისწინებდა თითო შეხვედრას გუნდებს შორის, მიმდინარე — 1976 წლის ტურნირის ფარგლებში გუნდები ორ-ორჯერ შეხვდნენ ერთმანეთს — სტუმრად, მეტოქის მოედანზე და შინ, საკუთარ მინდორზე.

გათამაშების შედეგები
} ზიკო
| = ესტადიო სენტენარიო, მონტევიდეო
| = 50 000
| = როკე სერულიო
----

----

----

----

----

----

----

----

----

----

შენიშვნა
ქვემოთ მოცემულია ეროვნული გუნდებისა და საერთაშორისო ტურნირების ჩამონათვალი, რომელთა ანგარიშშიც ეთვლებოდათ მოცემულ გუნდებს 1976 წლის ატლანტიკის თასის ფარგლებში ურთიერთშორის ჩატარებული მატჩების შედეგები:

ბომბარდირები
ტურნირის საუკეთესო ბომბარდირი ექვსი გატანილი გოლით გახდა არგენტინის ნაკრების თავდამსხმელი მარიო კემპესი
12 მაიმუნი

„12 მაიმუნი“ — 1995 წლის სამეცნიერო ფანტასტიკური ნეო-ნუარული ფილმი, რომლის რეჟისორია ტერი გილიამი. მონაწილეობენ ბრიუს უილისი, ბრედ პიტი, კრისტოფერ პლამერი, მედელინ სტოუ და დევიდ მორსი. დაფუძნებულია კრის პარკერის ფილმზე „ასაფრენი ბილიკი“, სცენარის ავტორები არიან დევიდ პიპლზი და ჯენეტ პიპლზი. დისტრიბუცია გაუწია კინოკომპანია -მა.

ფილმის ბიუჯეტმა შეადგინა 29.5 მილიონი აშშ დოლარი. გადაღებები მიმდინარეობდა 1995 წლის თებერვლიდან მაისამდე - ძირითადად ფილადელფიასა და ბალტიმორში. პრემიერა შედგა 1995 წლის 29 დეკემბერს.

სიუჟეტი მიმდინარეობს ახლო მომავალში, 2035 წელს. ვირუსმა გაანადგურა დედამიწის მოსახლეობის უმეტესი ნაწილი, ხოლო გადარჩენილები დაიმალნენ მიწის ქვეშ. მთავარი გმირია პატიმარი ჯეიმზ კოული, რომელსაც აგზავნიან წარსულში, რათა მოიპოვოს გამანადგურებელი ვირუსის სინჯები, რომ მეცნიერებმა შექმნან ვაქცინა.

ფილმმა დადებითი გამოხმაურება ჰპოვა კრიტიკოსებში. საერთო განხილვების საიტ -ზე, 59 მიმოხილვაზე დაყრდნობით ფლობს 88%, ხოლო -ზე — 74/100 (20 მიმოხილვაზე დაყრდნობით). ბრედ პიტს გადაეცა ოქროს გლობუსი და მიიღო ოსკარის ნომინაცია მამაკაცის მეორეხარისხოვანი როლისთვის. ფილმმა მიიღო სატურნის ჯილდო რამდენიმე კატეგორიაში. პროექტი აგრეთვე წარმატებული აღმოჩნდა კომერციულადაც, მსოფლიოს მასშტაბით შემოსავალმა 168.8 მილიონი დოლარი შეადგინა.

2015 წლის 16 აგვისტოს გამოვიდა ფილმზე დაფუნძნებული „ამავე სახელწოდების ტელესერიალი, შექმნილი ტრევის ფიკეტის და ტერი მატალასის მიერ.

რესურსები ინტენრეტში

„12 მაიმუნი“ .
ვუტევე

ვუტევე — მთა ლიბერიაში, რომლის მწვერვალიც ქვეყნის უმაღლესი წერტილია. ის გვინეის მთიანეთის ქედზე მდებარეობს, რომელიც თავის მხრივ დასავლეთი აფრიკის მთიანეთის ნაწილია. სარადარო შატლის ტოპოგრაფიული მისიის მონაცემების მიხედვით მისი სიმაღლეა 1440 მეტრი და არა მანამდე მიჩნეული 1380 მეტრი. ადგილობრივი ლომას ტომი მას ვოლოგიზის უწოდებს.